Document ID: /fineweb-2-swissfilter-quality_10-filterrobots/filtered/02038.jsonl.gz/2274

Üna bunura da bellezza - gio'n Bregalia a Pranzaira e cun la pendiculara risch nouva sü pro'l mür da l'Albigna. Grondius, plazza a sfratom e vista grondiusa in quista cabina nouva be fanestras. L'ora prevezza plövgia davomezdi e perquai ans mettaina subit in viadi vers nos böt la Fiamma. Ün per bellas suadas per s-chodar sü e davo rivain sco prüms al pe da quist daint da granit spectacular. Davo cha tuots han pudü giodair quista lungezza da clav cun success e plaschair ans mettaina in viadi a val, intant haja dat traffic vers la Fiamma. Il tschêl adüna plü grisch nu scappaina dad ün per guots plövgia, pero i's sclerischa svelt darcheu sü, sco nossas vistas glüschaintas davo quista bella rampignada. Grazia al manader Chaps ed a la buna cumpagnia.
Um einen Tourenbericht zu publizieren bitte zunächst hier registrieren. Falls bereits registriert, dann hier anmelden.